এদিকে, প্রধানমন্ত্রীর এ জনসভাকে জনসমুদ্রে পরিণত করতে সরকারি দলের সিলেট অঞ্চলের নেতাকর্মীরা মাঠে সক্রিয়। প্রায় প্রতিদিন নগরীর আনাচেকানাচে মাইক দিয়ে প্রচারণা চলছে। উৎসাহী নেতাকর্মীরা ইতোমধ্যে বঙ্গবন্ধু, প্রধানমন্ত্রীসহ অন্যান্য দলীয় নেতৃবৃন্দের ছবির সাথে নিজের ছবি সংবলিত ব্যানার- ফেস্টুন টানাতে শুরু করেছেন। সেগুলো শোভা পাচ্ছে নগরীর বিভিন্ন এলাকা, গুরুত্বপূর্ণ মোড় এবং রাজপথের আশপাশে। ইতোমধ্যে চৌহাট্টা পয়েন্টে কয়েকটি দৃষ্টিনন্দন তোরণ সকলের নজর কাড়ছে। দু-একদিনের মধ্যে তোরণের সংখ্যা বাড়তে শুরু করবে বলে জানিয়েছেন ক্ষমতাসীন দলের কয়েকজন নেতাকর্মী।